Ալեքսանդր Բորոդին

Ալեքսանդր Պորֆիրևիչ Բորոդին (, ), ռուս երգահան, գիտնական՝ քիմիկոս և բժիշկ, «Հզոր խմբակ»-ի անդամ։ «Իշխան Իգոր» («Князь Игорь» (1869 - 1887)) օպերայի հեղինակ։ Ռուսական էպիկական սիմֆոնիզմի հիմնադիրAbraham, Gerald. Borodin: the Composer and his Music. London, 1927Dianin, Sergei Aleksandrovich. Borodin. London, New York, Oxford University Press, 1963Oldani, Robert, William. "Borodin, Aleksandr Porfir′yevich," Grove Music Online  (Accessed 27 January 2006, subscription required)։

 Կենսագրություն 
Ալեքսանդր Բորոդինը ծնվել է 1833 թվականի հոկտեմբերի 31-ին Սանկտ Պետերբուրգում։ 1856 թվականին ավարտել է Բժշկավիրաբուժական ակադեմիան (1877 թվականից՝ ակադեմիկոս)։ 1874 թվականից ղեկավարել է Բժշկավիրաբուժական ակադեմիայի քիմիական լաբորատորիանD. E. Lewis, Early Russian Organic Chemists and Their Legacy։ 19-րդ դարի 50-ական թվականներին սկսել է գրել ռոմանսներ, դաշնամուրային պիեսներ։ 1862 թվականին ծանոթացել է Միլի Բալակիրևի հետ, անդամագրվել նրա խմբակին («Հզոր խմբակ»), ուր և ձևավորվել են Բորոդինի երաժշտագեղագիտական հայացքները։

Բորոդինի առավել նշանակալից ստեղծագործությունը «Իշխան Իգոր» օպերան է (1868-1887, որը Բորոդինի մահվանից հետո ավարտել և գործիքավորել են Նիկոլայ Ռիմսկի-Կորսակովն ու Ալեքսանդր Գլազունովը, բեմ․ 1890, Պետերբուրգի Մարիինյան թատրոն)։ Բորոդինը ռուսական դասական սիմֆոնիայի (գրել է երկու սիմֆոնիա, 1867 և 1876՝ «Դյուցազնական») ու կվարտետի (երկու կվարտետ, 1879 և 1881) ստեղծողներից է։ Ռոմանսի ժանրում առաջինն է ներմուծել ռուսական դյուցազնական կերպարներ, արծարծել է 1860-ական թվականների ազատագրական գաղափարները։ Բորոդինի ավանդույթները շարունակել են խորհրդային կոմպոզիտորները (Սերգեյ Պրոկոֆև, Յուրի Շապորին, Արամ Խաչատրյան և ուրիշներ)։ «Իշխան Իզոր» օպերան առաջին անգամ Հայաստանում ամբողջությամբ բեմադրվել է 1949 թվականին, Երևանի Ալ․ Սպենդիարյանի անվան օպերայի և բալետի թատրոնում։ Բորոդինը քիմիայի գծով 40-ից ավելի գիտական աշխատությունների հեղինակ է։ 1862 թվականին ստացել է առաջին ֆտորօրգանական միացությունը՝ ֆտորային բենզոլը։

 Ծանոթագրություններ 

 Գրականություն 
 Хубов Г․, "А․ П․ Бородин", Москва, 1933
 Фигуровский А․ Н․, Соловьев Ю․ И․, "А․ П․ Бородин", Москва—Ленинград, 1950 (библиографический список работ по химии)․

 Արտաքին հղումներ 
 Музыкальная энциклопедия, М.: Большая советская энциклопедия, том 1. М., 1973.
 Ալեքսանդր Բորոդինի կյանքն ու ստեղծագործական ուղին 
 Ալեքսանդր Պորֆիրևիչ Բորոդինի կենսագրությունը  
 «Իշխան Իգոր» օպերայի հակիրճ բավանդակություն 

Կատեգորիա:«Թոնի» մրցանակի դափնեկիրներ
Կատեգորիա:Հայդելբերգի համալսարանի շրջանավարտներ
Կատեգորիա:Ռուս բժիշկներ
Կատեգորիա:Ռուս գիտնականներ
Կատեգորիա:Ռուս դաշնակահարներ
Կատեգորիա:Ռուս երաժիշտներ
Կատեգորիա:Ռուս թավջութակահարներ
Կատեգորիա:Ռուս կոմպոզիտորներ
Կատեգորիա:Ռուս վիրաբույժներ
Կատեգորիա:Ռուս քիմիկոսներ
Կատեգորիա:Սանկտ Պետերբուրգի պետական համալսարանի շրջանավարտներ